เทศบัญญัติเทศบาลตำบลทับกฤชเทศบัญญัติเทศบาลตำบลทับกฤชเรื่องการกำจัดสิ่งปฏิกูลและมูลฝอยพ.ศ.๒๕๕๑ อาศัยอำนาจตามความในมาตรา ๕๐ และมาตรา ๖๐แห่งพระราชบัญญัติเทศบาล พ.ศ.๒๔๙๖ (รวมทั้งที่แก้ไขเพิ่มเติมฉบับที่ ๑๒ พ.ศ. ๒๕๔๖)มาตรา ๗ มาตรา ๑๘ มาตรา ๑๙ มาตรา ๒๐ และมาตรา ๖๓ แห่งพระราชบัญญัติการสาธารณสุขพ.ศ.๒๕๓๕ และกฎกระทรวง ประกาศกระทรวงสาธารณสุข คำแนะนำของคณะกรรมการสาธารณสุขออกตามความในพระราชบัญญัติการสาธารณสุข พ.ศ. ๒๕๓๕เทศบาลตำบลทับกฤชโดยได้รับความเห็นชอบจากสภาเทศบาลตำบลทับกฤชและโดยได้รับอนุมัติจากผู้ว่าราชการจังหวัดนครสวรรค์จึงออกเทศบัญญัติไว้ ดังต่อไปนี้ข้อ ๑เทศบัญญัตินี้ให้เรียกว่า เทศบัญญัติเทศบาลตำบลทับกฤชเรื่อง การกำจัดสิ่งปฏิกูลและมูลฝอย พ.ศ.๒๕๕๑ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันที่ได้ประกาศในราชกิจจานุเบกษาแล้วข้อ ๓บรรดาเทศบัญญัติ ระเบียบและคำสั่งอื่นใดที่ได้ออกไปแล้วซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนหมวด๑คำนิยามศัพท์ ข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลทับกฤชเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ผู้ซึ่งได้รับการแต่งตั้งจากเจ้าพนักงานท้องถิ่นหมายความว่าข้าราชการหรือพนักงานท้องถิ่นซึ่งได้รับการแต่งตั้งจากเจ้าพนักงานท้องถิ่นเพื่อให้ปฏิบัติการตามมาตรา๔๔ แห่งพระราชบัญญัติการสาธารณสุข พ.ศ. ๒๕๓๕สิ่งปฏิกูล หมายความว่าอุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่าเศษกระดาษ เศษผ้า เศษอาหาร เศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นมูลฝอยอันตราย หมายความว่ามูลฝอยที่มีองค์ประกอบทั้งหมดหรือเพียงบางส่วน ที่อาจทำให้เกิดอันตรายอันเนื่องมาจากปริมาณความเข้มข้น คุณภาพทางกายภาพ เคมี และชีวภาพ เช่นประเภทติดไฟง่าย สารกัดกร่อน สารประเภททำให้เกิดปฎิกิริยาการระเบิด สารพิษ วัตถุระเบิดสารที่สามารถถูกชะล้างได้กากกัมมันตรังสี และประเภทที่ทำให้เกิดโรคมูลฝอยติดเชื้อ หมายความว่ามูลฝอยที่เป็นผลมาจากกระบวนการให้การรักษาพยาบาลการตรวจชันสูตรศพ การใช้สัตว์ทดลองที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้านเรือน โรง ร้าน แพ คลังสินค้า สำนักงานหรือสิ่งที่ปลูกสร้างอย่างอื่นซึ่งบุคคลอาจเข้าอยู่หรือเข้าใช้สอยได้และหมายความรวมถึงอัฒจันทร์เขื่อน ประตูน้ำ อุโมงค์ หรือป้าย ตามกฏหมายว่าด้วยการควบคุมอาคารด้วยหมวด๒หลักเกณฑ์เงื่อนไข ในการประกอบการ ข้อ ๕ห้ามผู้ใด ถ่าย เท ทิ้งหรือทำให้มีขึ้นในที่หรือทางสาธารณะซึ่งสิ่งปฏิกูลหรือมูลฝอยนอกจากในที่ที่เทศบาลตำบลทับกฤชอนุญาตให้จัดตั้งไว้ให้โดยเฉพาะข้อ ๖เจ้าของและหรือผู้ครอบครองสถานที่อาคาร หรือเคหสถาน ต้องจัดให้มีที่รองรับสิ่งปฏิกูลมูลฝอยในสถานที่ อาคารหรือเคหสถานในครอบครองของตนที่รองรับสิ่งปฏิกูลมูลฝอยต้องไม่รั่วและมีฝาปิดมิดชิดกันแมลงวันและสัตว์ได้ตลอดจนต้องถูกสุขลักษณะตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๗เจ้าของหรือผู้ครอบครองสถานที่ อาคารหรือเคหสถานต้องรักษาบริเวณ สถานที่อาคารหรือเคหสถานในครอบครองของตนไม่ให้มีมูลฝอยสิ่งปฏิกูล หรือสิ่งเปรอะเปื้อน หรือมีการถ่ายเทหรือทิ้งมูลฝอย สิ่งปฏิกูลหรือสิ่งเปรอะเปื้อนในประการที่ขัดต่อสุขลักษณะข้อ ๘ถ้าเจ้าพนักงานท้องถิ่นเห็นว่า อาคารสถานที่ หรือบริเวณใดควรทำการเก็บขนมูลฝอยหรือสิ่งปฏิกูลไปทำการกำจัดให้ถูกต้องด้วยสุขลักษณะยิ่งขึ้นโดยเรียกเก็บค่าธรรมเนียมเก็บขนเมื่อเทศบาลตำบลทับกฤชได้มีหนังสือแจ้งแก่เจ้าของและหรือผู้ครอบครองอาคารหรือสถานที่นั้นทราบล่วงหน้าไม่น้อยกว่าสิบห้าวันหรือเมื่อได้ปิดประกาศกำหนดบริเวณเก็บขน สิ่งปฏิกูลหรือมูลฝอย ณ ที่เปิดเผยในบริเวณที่กำหนดไม่น้อยกว่าสามแห่ง เป็นเวลาไม่น้อยกว่าสิบห้าวันนับแต่วันประกาศแล้วเจ้าของและหรือผู้ครอบครองอาคาร หรือสถานที่นั้น ๆจะต้องให้เจ้าหน้าที่ของเจ้าพนักงานท้องถิ่นหรือบุคคลผู้ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้นเก็บขน สิ่งปฏิกูลหรือมูลฝอยจากอาคาร สถานที่ซึ่งคนเป็นเจ้าของหรือครอบครองโดยเสียค่าธรรมเนียมการเก็บ ขน ตามอัตราที่กำหนดไว้ท้ายเทศบัญญัติ ห้ามผู้ใดเก็บขนสิ่งปฏิกูล มูลฝอย จากอาคารสถานที่ซึ่งอยู่ในเขตเก็บขนมูลฝอยที่เจ้าพนักงานท้องถิ่นได้ประกาศแล้วตามวรรคต้นเว้นแต่ได้รับมอบหมายหรือได้รับอนุญาตจากเจ้าพนักงานท้องถิ่นข้อ ๙เจ้าของหรือผู้ครอบครองอาคารหรือสถานที่ ซึ่งอยู่นอกบริเวณเก็บ ขน สิ่งปฏิกูลมูลฝอยตามข้อ ๘ ต้องเก็บ ขนกำจัดสิ่งปฏิกูลหรือมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นให้ถูกต้องด้วยลักษณะตามสภาพ หรือลักษณะการใช้อาคารหรือสถานที่นั้น ๆข้อ ๑๐อาคารชั่วคราวของคนงานก่อสร้างต้องจัดให้มีที่รองรับสิ่งปฏิกูลและมูลฝอยและให้เจ้าของหรือผู้ครอบครองอาคารดังกล่าวต้องปฏิบัติให้ถูกต้องด้วยสุขลักษณะเกี่ยวกับการเก็บ ขน และกำจัดสิ่งปฏิกูลหรือมูลฝอย ดังนี้๑.ผู้จัดสร้างอาคารชั่วคราวสำหรับคนงานก่อสร้างต้องปฏิบัติ ดังต่อไปนี้๑.๑ต้องจัดให้มีส้วมที่ถูกสุขลักษณะตามข้อกำหนดต่อไปนี้๑.๑.๑ ตัวเรือนส้วมต้องแข็งแรงและมิดชิด๑.๑.๒พื้นที่ภายในห้องส้วมต้องไม่น้อยกว่าหนึ่งตารางเมตร ต่อ ๐.๙๐ ที่นั่งและต้องมีความกว้างไม่น้อยกว่า๐.๙๐ เมตร๑.๑.๓พื้นห้องส้วมทำด้วยวัสดุแข็งแรงทำความสะอาดง่ายมีความลาดเอียงอย่างน้อย ๑ ต่อ ๒๐และมีจุดระบายน้ำทิ้งในตำแหน่งต่ำสุดของพื้นห้อง๑.๑.๔ ห้องส้วมต้องมีช่องระบายอากาศอย่างน้อยร้อยละ๑๐ ของพื้นที่ห้องและมีแสงสว่างภายในห้องอย่างน้อย ๕ ฟุต - เทียน๑.๑.๕มีหัวส้วมชนิดสามารถป้องกันกลิ่นและแมลงพาหะนำโรคได้ด้วยน้ำ๑.๑.๖มีท่อระบายอุจจาระขนาดเส้นผ่าศูนย์กลางอย่างน้อย ๔ นิ้ว และวาง ลาดเอียงอย่างน้อย๑ ต่อ ๑๐ ระบายอุจจาระจากหัวส้วมลงสู่ระบบบำบัดน้ำเสียหรือบ่อเกรอะซึ่งน้ำไม่สามารถซึมเข้าออกได้ และมีความจุอย่างน้อย ๐.๗๕ลูกบาศก์เมตร ก่อนปล่อยลงสู่บ่อซึมหรือร่องซึมใต้พื้นดินหรือถังกรองร่องซึมหรืออื่น ๆ ในลักษณะเดียวกัน๑.๑.๗ ที่ฐานส้วมต้องมีท่อระบายอากาศขนาดเส้นผ่าศูนย์กลางอย่างน้อย๑ นิ้ว สูงเหนือหลังคาส้วม๑.๑.๘ มีน้ำสำหรับราดส้วมอย่างพอเพียง๑.๒ต้องจัดให้มีส้วมที่ถูกสุขลักษณะในปริมาณที่เพียงพอกับจำนวนคนงานหรือส้วม ๑ที่ต่อคนงาน ๒๕ คน๑.๓ ต้องจัดให้มีถังขยะที่ไม่รั่วซึมและมีฝาปิดทุกครอบครัว และมีที่รองรับขยะรวม ขนาดความจุ ๒๐๐ ลิตร ต่อ ๖๐ คน ต่อวันและมีการปกปิดป้องกันสัตว์พาหะนำโรคได้๑.๔ต้องจัดให้มีระบบระบายน้ำทิ้งที่เป็นท่อเปิดขนาดกว้างไม่น้อยกว่า ๑๐ ซม. และมีความลาดเอียงอย่างน้อย๑ ต่อ ๒๐๐ จากครัวเรือนลงสู่ท่อระบายสาธารณะหรือบ่อซึม๒. ให้ผู้ครอบครองอาคาร (คนงานก่อสร้าง)ปฏิบัติดังนี้๒.๑ กรณีที่ส้วมแตกชำรุด หรือเต็มจนอาจเป็นเหตุให้เกิดการแพร่กระจายของสิ่งปฏิกูลต้องดำเนินการซ่อมแซมหรือดำเนินการดูดส้วมแล้วแต่กรณี๒.๒ ต้องรักษาความสะอาดส้วม และใช้ส้วมห้ามถ่ายอุจจาระนอกส้วม๒.๓ ต้องเก็บกวาดขยะมูลฝอยลงถังขยะโดยเฉพาะขยะเปียกต้องเก็บในถังขยะที่มีฝาปิดหรืออาจเก็บในถุงพลาสติกข้อ ๑๑ห้ามมิให้ผู้ใดดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นผู้ได้รับอนุญาตจากเจ้าพนักงานท้องถิ่นให้ดำเนินกิจการรับทำการเก็บขน หรือกำจัดสิ่งปฏิกูลหรือฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องปฏิบัติตามหลักเกณฑ์ วิธีการและเงื่อนไข ดังนี้๑๑.๑ กิจการเก็บขนและกำจัดสิ่งปฏิกูล๑๑.๑.๑ รถขนถ่ายสิ่งปฏิกูลต้องได้รับอนุญาตจากกรมการขนส่งทางบก๑๑.๑.๒ รถขนถ่ายสิ่งปฏิกูล ต้องมีลักษณะ ดังนี้(๑)ส่วนของรถที่ใช้บรรจุสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงนำโรคได้ และมีฝาปิดอยู่ด้านบน(๒)ท่อหรือสายที่ใช้ดูดสิ่งปฏิกูลต้องอยู่ในสภาพดี ไม่รั่วซึม(๓)มีปั๊มดูดสิ่งปฏิกูลที่มีการติดตั้งมาตรวัดปริมาณของสิ่งปฏิกูล๑๑.๑.๓รถขนถ่ายสิ่งปฏิกูลต้องมีข้อความติดด้านข้างและด้านหลังรถด้วยตัวหนังสือขนาดที่เห็นได้ชัดเจนดังนี้รถขนถ่ายสิ่งปฏิกูลปริมาตร บรรจุ..............................................ลูกบาศก์เมตรได้รับอนุญาตจากเทศบาลตำบลทับกฤชใบอนุญาตเลขที่................../....................๑๑.๑.๔ มีอุปกรณ์ทำความสะอาดประจำรถ เช่นถังตักน้ำ ไม้กวาด น้ำยาฆ่าเชื้อ๑๑.๑.๕ ในกรณีกำจัดสิ่งปฏิกูลเองต้องมีระบบบำบัดที่ถูกหลักสุขาภิบาลโรคที่ไม่เป็นอันตรายต่อสุขภาพและสิ่งแวดล้อมโดยแหล่ง กำจัดนั้นจะต้องไม่ก่อให้เกิดเหตุรำคาญและไม่เกิดมลพิษต่อสิ่งแวดล้อม๑๑.๑.๖ มีเสื้อคลุม ถุงมือยางรองเท้ายางสำหรับผู้ปฏิบัติงาน๑๑.๑.๗ ขณะทำการดูดสิ่งปฏิกูลผู้ปฏิบัติงานต้องสวมเสื้อคลุม ถุงมือยางรองเท้ายาง๑๑.๑.๘ ทำความสะอาดท่อหรือสายที่ใช้ดูดสิ่งปฏิกูลโดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากถังเพื่อล้างภายในท่อหรือสายดูดและทำความสะอาดท่อหรือสายดูดด้านนอกที่สัมผัสสิ่งปฏิกูลด้วยน้ำยาฆ่าเชื้อโรคที่ไม่เป็นอันตรายต่อสุขภาพและสิ่งแวดล้อม๑๑.๑.๙ทำความสะอาดรถขนถ่ายสิ่งปฏิกูลอย่างน้อยวันละ ๑ ครั้งหลังจากที่ออกปฏิบัติงานขนถ่ายสิ่งปฏิกูลแล้ว และน้ำเสียที่เกิดจากการล้างต้องได้รับการบำบัดที่ถูกหลักสุขาภิบาลการบำบัดน้ำทิ้งโดยใช้ลานทรายซึมหรือร่องซึมโดยจะต้องห่างจากแหล่งน้ำดื่มน้ำใช้ ไม่น้อยกว่า ๓๐ เมตร๑๑.๑.๑๐ กรณีที่มีสิ่งปฏิกูลเรี่ยราดให้ทำการฆ่าเชื้อโรคด้วยน้ำยาฆ่าเชื้อโรคที่ไม่เป็นอันตรายต่อสุขภาพและก่อผลกระทบต่อสิ่งแวดล้อมแล้วทำ ความสะอาดด้วยน้ำตามคำแนะนำของเจ้าหน้าที่๑๑.๑.๑๑ ทำความสะอาดเสื้อคลุมถุงมือยางและรองเท้ายางทุกวันที่ปฏิบัติงาน๑๑.๑.๑๒มีการตรวจสุขภาพของผู้ปฏิบัติงานอย่างน้อยปีละ ๑ ครั้ง (เพื่อคุ้มครองสุขภาพของผู้ปฏิบัติงาน)๑๑.๑.๑๓ ผู้ดำเนินการขนถ่ายสิ่งปฏิกูลจะคิดค่าบริการได้ไม่เกินอัตราที่เทศบาลตำบลทับกฤชกำหนด๑๑.๒ กิจการเก็บ ขน มูลฝอย๑๑.๒.๑ รถเก็บขนมูลฝอยทุกคัน ต้องได้รับการออกแบบประกอบ และสร้างให้มีลักษณะถูกต้องตามกฎหมายขนส่งทางบกและกฎหมายอื่น ๆที่เกี่ยวข้อง สามารถป้องกันการปลิว ตกหล่นของมูลฝอยและการรั่วไหลของน้ำเสียจากมูลฝอยในขณะทำการจัดเก็บและขนย้ายมูลฝอยไปยังสถานที่กำจัด๑๑.๒.๒ รถเก็บขนมูลฝอยทุกคันต้องมีข้อความด้านข้างและด้านหลังรถตามขนาด รูป ลักษณะ และสี ดังนี้๑๑.๒.๓ ผู้รับจ้างต้องจัดให้มีพนักงานขับรถพนักงานเก็บขนมูลฝอยตลอดจนวัสดุอุปกรณ์ ประกอบสำหรับการบริการเก็บขนมูลฝอยอย่างเพียงพอ และเหมาะสมต่อการปฏิบัติงานเก็บขนมูลฝอยประจำวันรถเก็บขนมูลฝอยได้รับอนุญาตจากเทศบาลตำบลทับกฤชใบอนุญาตเลขที่.............................................ชื่อ ..(บริษัท หรือเจ้าของกิจการ และหมายเลขโทรศัพท์)๑๑.๒.๔ผู้รับจ้างต้องจัดหาภาชนะรองรับมูลฝอยสำหรับผู้สัญจรทางเท้าริมถนนและภาชนะรองรับมูลฝอยรวมในเขตพื้นที่ให้บริการตามรูปแบบ ชนิด และตำแหน่งที่เทศบาลตำบลทับกฤชกำหนด๑๑.๒.๕ผู้รับจ้างจะต้องทำการเก็บขนมูลฝอยที่จัดเก็บแล้วนั้นไปกำจัดยังสถานกำจัดมูลฝอยของเทศบาลตำบลทับกฤชหรือสถานที่อื่นที่เทศบาลตำบลทับกฤชกำหนดเท่านั้น๑๑.๒.๖ผู้รับจ้างต้องจัดให้มีสถานที่ทำงานถาวรภายในเขตเทศบาลตำบลทับกฤชหรือใกล้เคียงที่เทศบาลตำบลทับกฤชเห็นสมควร ซึ่งสามารถติดต่องานได้สะดวกโดยจะต้องจัดให้มีเจ้าหน้าที่ประจำสำนักงานและโทรศัพท์ติดต่อในจำนวนที่เหมาะสมตลอดเวลาทำงานปกติและสถานที่ทำการจะต้องเปิดให้ประชาชนสามารถเข้ามาติดต่อขอรับบริการหรือร้องเรียนได้ในระหว่างเวลาทำงานได้โดยสะดวก๑๑.๒.๗ ผู้รับจ้างต้องจัดให้มีลานจอดรถหรืออาคารจอดรถสำหรับรถเก็บขนมูลฝอยทุกคันที่ใช้ในการปฏิบัติงานและต้องดูแลรักษาให้สถานที่ดังกล่าวอยู่ในสภาพที่ดีและถูกสุขลักษณะตลอดเวลา๑๑.๒.๘ผู้รับจ้างต้องจัดให้มีการล้างทำความสะอาดรถเก็บขนมูลฝอยอย่างน้อยวันละ ๑ ครั้งหลังจากที่ออกปฏิบัติงานเก็บขนมูลฝอยและน้ำเสียที่เกิดจากการล้างต้องได้รับการบำบัดที่ถูกหลักสุขาภิบาล๑๑.๒.๙ในระหว่างการปฏิบัติงานพนักงานทุกคนของผู้รับจ้างจะต้องสวมใส่ชุดเครื่องแบบที่มีชื่อ นามสกุลตาม แบบที่เทศบาลตำบลทับกฤชกำหนดหรือตามที่ผู้รับจ้างตกลงไว้กับเทศบาลตำบลทับกฤช ก่อนเริ่มดำเนินการ๑๑.๒.๑๐ ในการปฏิบัติงานผู้รับจ้างต้องควบคุมดูแลมิให้มีการดำเนินการเก็บขนมูลฝอยในลักษณะที่ไม่ปลอดภัยต่อการทำงานหรือก่อเหตุรำคาญ หรือทำให้เกิดการละเมิดต่อผู้อื่น๑๑.๒.๑๑ ในกรณีที่มีการจัดกิจกรรมพิเศษ เช่นงานประจำ ท้องถิ่นงานนักขัตฤกษ์ต่างๆ ตลอดจนงานเทศกาลต่างๆซึ่งจัดโดยจังหวัดนครสวรรค์ เทศบาลตำบลทับกฤชหน่วยงานราชการหรือหน่วยงานเอกชนเทศบาลตำบลทับกฤชจะแจ้งให้ผู้รับจ้างทราบล่วงหน้าเพื่อการให้บริการจัดเก็บ ขนมูลฝอยในบริเวณที่มีการจัดงานเป็นพิเศษในช่วงระหว่างงาน และเมื่อเสร็จสิ้นแล้วโดยผู้รับจ้างไม่อาจคิดค่าบริการเพิ่ม๑๑.๒.๑๒ ผู้รับจ้างต้องจัดให้มีการตรวจสุขภาพของผู้ปฏิบัติงาน อย่างน้อยปีละ 1 ครั้ง(เพื่อคุ้มครองสุขภาพของผู้ปฏิบัติงาน)๑๑.๒.๑๓ ผู้รับจ้างเก็บ ขน มูลฝอยจะเก็บค่าบริการเป็นพิเศษ เพิ่มจากที่เทศบาลตำบลทับกฤชกำหนดไว้ไม่ได้๑๑.๓กิจการกำจัดมูลฝอยส่วนราชการหรือเอกชนที่รับดำเนินการกำจัดมูลฝอยต้องปฏิบัติตามประกาศข้อกำหนดของเทศบาลตำบลทับกฤชหรือตามคำแนะนำของเจ้าพนักงานสาธารณสุขหรือตามคำสั่งของเจ้าพนักงานท้องถิ่นข้อ ๑๒ห้ามผู้ใดนำสิ่งปฏิกูลไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้สิ่งปฏิกูลหรือกลิ่นเหม็นรั่วออกมาข้างนอกข้อ ๑๓ห้ามผู้ใด ถ่าย เท ทิ้งสิ่งปฏิกูลในที่รองรับมูลฝอยข้อ ๑๔กรณีมูลฝอยอันตรายและมูลฝอยติดเชื้อต้องมีการปฏิบัติการตามที่จำเป็น เพื่อให้ถูกต้องด้วยสุขลักษณะตามลักษณะของมูลฝอยที่จัดเก็บโดยไม่ก่อให้เกิดอันตรายและการแพร่ของเชื้อโรคตามวิธีการที่ถูกต้องตามหลักวิทยาศาสตร์และเทคโนโลยีที่เหมาะสมหมวด๓การขออนุญาต ข้อ ๑๕ผู้ขอรับใบอนุญาตดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจต้องยื่นคำร้องต่อเจ้าพนักงานท้องถิ่นพร้อมด้วยหลักฐานเพื่อประกอบการพิจารณา ดังต่อไปนี้๑.๑ บัตรประจำตัวประชาชนพร้อมสำเนาที่รับรองถูกต้อง ๑ ฉบับ๑.๒ ทะเบียนบ้าน พร้อมสำเนาที่รับรองถูกต้อง ๑ฉบับ๑.๓ รูปถ่ายหน้าตรงครึ่งตัว ไม่สวมหมวกไม่สวมแว่นดำ ของผู้รับใบอนุญาตขนาด ๑x ๑ นิ้วหรือ ๑x๒นิ้ว จำนวน ๒ รูป๑.๔ สำเนาหนังสือรับการจดทะเบียนนิติบุคคลพร้อมแสดงบัตรประจำตัวประชาชนของผู้แทนนิติบุคคล ประชาชนของผู้แทนนิติบุคคล(ในกรณีที่ผู้ขออนุญาตเป็นนิติบุคคล)๑.๕ หนังสือมอบอำนาจในกรณีที่เจ้าของกิจการไม่มายื่นขอรับในอนุญาตด้วยตนเอง๑.๖ ใบรับรองแพทย์ข้อ ๑๖ผู้รับใบอนุญาตต้องแสดงใบอนุญาตไว้โดยเปิดเผยและเห็นได้ง่ายณ สถานประกอบกิจการ ตลอดเวลาที่ประกอบกิจการข้อ ๑๗ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ให้ผู้รับใบอนุญาตยื่นคำขอรับใบอนุญาตภายใน ๑๕ วันนับแต่วันที่ได้ทราบถึงการสูญหายถูกทำลายหรือชำรุดการขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์ วิธีการ และเงื่อนไขที่กำหนดในเทศบัญญัตินี้ข้อ ๑๘ในกรณีที่ปรากฏว่าผู้รับใบอนุญาตสำหรับกิจการใดไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕กฎกระทรวง หรือเทศบัญญัตินี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกิน ๑๕ วันข้อ ๑๙เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต๑๙.๑ ถูกสั่งพักใช้ใบอนุญาตตั้งแต่ ๒ ครั้งขึ้นไปและมีเหตุที่จะต้องสั่งพักใช้ใบอนุญาต๑๙.๒ ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุขพ.ศ. ๒๕๓๕๑๙.๓ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวงหรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตและการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๐ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้ จนกว่าจะพ้นกำหนด ๑ ปีนับแต่วันที่ถูกสั่งเพิกถอนใบอนุญาตหมวด๔บทกำหนดโทษ ข้อ ๒๑ผู้ใดฝ่าฝืนตามเทศบัญญัตินี้มีโทษปรับไม่เกินหนึ่งพันบาทตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖หมวด๕บทเฉพาะกาล ข้อ ๒๒บรรดาใบอนุญาตให้ดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการที่ได้ออกก่อนวันที่ใช้เทศบัญญัตินี้ใช้บังคับให้ยังคงใช้ต่อไปจนสิ้นอายุใบอนุญาตนั้นข้อ ๒๓ให้นายกเทศมนตรีตำบลทับกฤชมีหน้าที่รักษาการและให้มีอำนาจออกระเบียบข้อบังคับประกาศหรือคำสั่ง เพื่อปฏิบัติการให้เป็นไปตามเทศบัญญัตินี้ประกาศณ วันที่ ๑ กันยายน พ.ศ. ๒๕๕๑จักรกฤชแพรขาวนายกเทศมนตรีตำบลทับกฤช[เอกสารแนบท้าย]๑. อัตราค่าธรรมเนียมการเก็บขน กำจัดสิ่งปฏิกูลและมูลฝอย ท้ายเทศบัญญัติเทศบาลตำบลทับกฤช เรื่องการกำจัดสิ่งปฏิกูลและมูลฝอย พ.ศ. ๒๕๕๑๒. คำขอรับใบอนุญาตประกอบกิจการขนเก็บ กำจัดมูลฝอย สิ่งปฏิกูล๓. คำขอต่ออายุใบอนุญาตประกอบกิจการเก็บขนกำจัด สิ่งปฏิกูล หรือมูลฝอย๔. ใบอนุญาตประกอบกิจการที่เป็นอันตรายต่อสุขภาพ(ดูข้อมูลจากภาพกฎหมาย)ปริยานุช/ผู้จัดทำ๒๘สิงหาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๑๘ ง/หน้า ๔๓/๒๐ สิงหาคม ๒๕๕๒